Ciro II estió lo fillo y succesor de Cambises I y d'una princesa meda de nombre Mandana, filla d'Astiaches de Media, que por tanto yera o suyo lolo. Ciro tenió dos fillos, Cambises (rei Cambises II) y Smerdis; y quantas fillas, d'as qualas a mas conoixita ye Atosa que se casó con Darío I lo Gran y estió mai de Xerxes I de Persia. S'asentó en a cadiera reyal quan teneba uns 40 anyos, construyió a ciudat de Pasargada y establió allí la capital de l'Imperio Aquemenida.